चर्च ब्वाइजको फ्रेन्ड्ससँग बराबरी
रेलिगेसन क्षेत्रमा रहेको फ्रेन्ड्सले सहिद स्मारक लिग ए डिभिजन ०७९–०८० मा बिहीबार चर्च ब्वाइजलाई १–१ को बराबरीमा रोकेको छ । नयाँ नियुक्त भएका मुख्य प्रशिक्षक बालगोपाल महर्जनले चर्च ब्वाइजलाई जित दिलाउन सकेनन् ।
काठमाडौँ — रेलिगेसन क्षेत्रमा रहेको फ्रेन्ड्सले सहिद स्मारक लिग ए डिभिजन ०७९–०८० मा बिहीबार चर्च ब्वाइजलाई १–१ को बराबरीमा रोकेको छ । नयाँ नियुक्त भएका मुख्य प्रशिक्षक बालगोपाल महर्जनले चर्च ब्वाइजलाई जित दिलाउन सकेनन् ।चर्च ब्वाइजले २१ औं मिनेटमा जोस्पेह बेम्पाहको गोलले अग्रता लिएको थियो । दोस्रो हाफमा फ्रेन्ड्सले पेनाल्टीबाट बराबरी गोल फर्काएको थियो । खेलको ७३ औं मिनेटमा अमित तामाङले पेनाल्टीबाट गोल गरे । यो नतिजापछि चर्च ब्वाइजको आठ खेलबाट १४ अंक भएको छ । फ्रेन्ड्स भने आठै खेलबाट ५ अंकमा रह्यो । यस खेलसँगै लिगको आठौं चरणका खेल सकिएका छन् । 